Standard darttavle, med markering av doble og triple poeng, samt innetreff (bullseye) og yttertreff
I dart er en **avslutning med 9 pilkast** eller en **9-dart** en perfekt leg (et enkelt spill). I en enkelt leg må hver spiller score nøyaktig 501 poeng og den siste pilen må lande på enten en dobbel eller i indre senter, og 9 pilkast er det minste mulige antallet kast for å oppnå dette.

Et eksempel på hvordan man kan oppnå en 9-dart-finish er å score 60 (trippel 20) på hvert av de 7 første kastene, deretter en 57 (trippel 19) på kast nummer 8, og avslutte med en 24 (dobbel 12) på det kast nummer 9. Dette blir sett på som en ekstremt vanskelig bragd å oppnå selv for sportens toppspillere, og regnes som den høyeste enkeltspillprestasjonen i sporten, i likhet med en maksimum 147 break i snooker eller ett 300-poengs spill i bowling.

Bragden ble først oppnådd på tv av John Lowe i 1984, og har siden vært gjort på tv-sendte kamper totalt 64 ganger.[*når?*] Paul Lim var den første til å klare 9-dart i et i løpet av 1990 BDO World Darts Championship mot Jack McKenna. Phil Taylor har oppnådd flest på tv med 15, hans første kom i 2002 og hans siste i 2015. Taylor er den eneste spilleren som har oppnådd to 9-darter i samme kamp, hvilket han gjorde i 2010 Premier League mot James Wade. Året etter ble Brendan Dolan den første til å oppnå en ni-darter ved å starte og avslutte med en dobbel i henhold til formatet til World Grand Prix det året.

Alternativer
------------

Tabell som viser alle muligheter for å oppnå en 9-dart i et dobbel ut spill.
Tabell som viser alle muligheter for en 9-dart i et dobbel inn dobbel ut spill.
Et enkelt dartspill (kjent som et leg) krever at en spiller scorer nøyaktig 501 poeng, og slutter med enten innertreff eller en dobbel. Hvert skudd består av nøyaktig tre piler, og 60 er det maksimale som kan scores med en pil. Dermed er 180 den maksimale poengsummen fra et skudd, og ni kast er det minste som er nødvendig for å vinne.

### Dobbel ut

Selv om mange andre kombinasjoner er mulige, krever den tradisjonelle 9-dart-finishen en score på 60 (trippel 20) med hvert av de seks første kastene: det vil si med to av de tre første skuddene. Dette gjør at man må score 141 på det siste skuddet (med tre piler), kjent som outshot.

141-scoren utføres tradisjonelt på en av tre måter:

* **trippel 20 (60), trippel 19 (57) og dobbel 12 (24)**
* **trippel 20 (60), trippel 15 (45) og dobbel 18 (36)**
* **trippel 17 (51), trippel 18 (54) og dobbel 18 (36)**

En annen måte er å score 167 med hvert sett med tre piler, og score en perfekt 501 totalt, på følgende måte:

* **trippel 20 (60), trippel 19 (57) og innertreff (50)**

Ved å kaste hver av pilene i et skudd på forskjellige steder på brettet minsker man sjansen for at en pil kommer borti en annen under landing og kander i feil scoringområde, men det sees vanligvis bare i oppvisningskamper, ettersom spillere i turneringer ofte er mer interesserte i å sikte mot trippel 20, og bare bytter til trippel 19 for et dekkskudd.

Uten tvil vil den vanskeligste 9-dart-finishen være 180 (3×20), 171 (3×19) og 150 (3× bullseye) på grunn av vanskeligheten med å få alle tre pilene i bullseye (dette er den minste dobbelen på brettet).

### Dobbel inn, dobbel ut

En 9-dart-finish er også oppnåelig i spill som krever en dobbel for å begynne å score (en *dobbel inn*) i tillegg til det vanlige kravet om at man må doble ut. I slike spill kan det å kaste dobbel 20 først føre til en maksimal poengsum på 160 på det første skuddet, slik at kasteren ofte trenger 180 og deretter 161 (T20, T17, innertreff) med de resterende seks pilene, selv om andre utfall er mulig. Det er verdt å merke seg at i disse spillene kan bare det å kaste enten dobbel 20, dobbel 17 eller innertreff for å starte leggen resultere i en 9-dart-finish, og dersom innertreffet ikke er *dobbel inn* må det være *dobbel ut* (altså omvendt).

### Totalt antall muligheter

Totalt er det 3944 antall forskjellige kombinasjoner for å oppnå 9-dart i 501, hvorav 2296 slutter med innertreff, 672 ender på D20, 792 på D18, 56 ender på D17, 120 ender på D15 og 8 ender på D12. 574 av de mulige måtene kan brukes i et *dobbelt-inn dobbelt-ut* spill.

Liste over 9-darter i tv-kamper
-------------------------------

Tabellen nedenfor viser antall perfekte leg registrert i tv-kamper.

*Oppdatert 2022-06-23*

| Rangering | Spiller | 9-dart | Siste |
| --- | --- | --- | --- |
| 1 | Flagget til England Phil Taylor | 11 | 2015 |
| 2 | Det nederlandske flagget Michael van Gerwen | 7 | 2020 |
| 3 | Det nederlandske flagget Raymond van Barneveld | 5 | 2010 |
| Flagget til England Adrian Lewis | 2017 |
| 5 | Flagget til England James Wade | 4 | 2022 |
| Flagget til Wales Gerwyn Price | 2022 |
| 7 | Flagget til Skottland Gary Anderson | 3 | 2018 |
| 8 | Flagget til England Mervyn King | 2 | 2010 |
| Flagget til England Darryl Fitton | 2015 |
| Flagget til Australia Kyle Anderson | 2017 |
| Flagget til Wales Johnny Clayton | 2021 |
| Flagget til Portugal Joshua de Sousa | 2021 |
| Flagget til England Michael Smith | 2022 |
| 14 | Flagget til England John Lowe | 1 | 1984 |
| Det amerikanske flagget Paul Lim | 1990 |
| Flagget til England Shaun Greatbatch | 2002 |
| Flagget til England Tony O'Shea | 2007 |
| Flagget til England John Walton | 2007 |
| Flagget til Canada John Part | 2011 |
| Flagget til Nord-Irland Brendan Dolan | 2011 |
| Flagget til Australia Simon Whitlock | 2012 |
| Flagget til England Wes Newton | 2012 |
| Flagget til England Dean Winstanley | 2013 |
| Flagget til England Terry Jenkins | 2013 |
| Flagget til Skottland Robert Thornton | 2014 |
| Flagget til Belgia Kim Huybrechts | 2014 |
| Flagget til England Dave Chisnall | 2015 |
| Flagget til Belgia Anna can den Bergh | 2018 |
| Flagget til Skottland Peter Wright | 2020 |
| Flagget til Skottland William Borland | 2021 |
| Flagget til Litauen Darius Labanauskas | 2021 |
| Total | 31 | 69 | 2022 |
|

Referanser
----------

1. ↑  «Stats Analysis: Holy Grail Or Big Fish?». Besøkt 29. desember 2019.
2. ↑  «Darts Trivia FAQ». Red Dragon Darts. Besøkt 15. desember 2013.

| * v
* d
* r
Dart |
| --- |
| Glossar | 
* Oche
* Leg
* Sett
* Innertreff
* Gjennomsnittlig poengsum
* 9-dart

 |
| Spill | 
* 501
* Cricket
* Halve it

 |
| Organisasjoner | 
* British Darts Organisation
* World Darts Federation
* Professional Darts Corporation

 |
| Se også | 
* Delingen i dart (1994-2020)
* Darts world rankings
	+ PDC
* World Professional Darts Championship
	+ BDO
	+ PDC
	+ WDF

 |